title: Cinneadh (CBES) 2020/408 ón gComhairle an 17 Márta 2020 lena leasaítear Cinneadh 2013/798/CBES maidir le bearta sriantacha i gcoinne Phoblacht na hAfraice Láir

text:
                  17.3.2020

                  GA

                  Iris Oifigiúil an Aontais Eorpaigh

                  LI 80/1

         CINNEADH (CBES) 2020/408 ÓN GCOMHAIRLE
         an 17 Márta 2020
         lena leasaítear Cinneadh 2013/798/CBES maidir le bearta sriantacha i gcoinne Phoblacht na hAfraice Láir
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 23 Nollaig 2013, ghlac an Chomhairle Cinneadh 2013/798/CBES (1) maidir le bearta sriantacha i gcoinne Phoblacht na hAfraice Láir.

                     (2)

                     An 31 Eanáir 2020, ghlac Comhairle Slándála na Náisiún Aontaithe Rún 2507 (2020), lena leathnaítear na díolúintí ón trádbhac arm.

                     (3)

                     Ba cheart, dá bhrí sin, Cinneadh 2013/798/CBES a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            Cuirtear an méid seo a leanas isteach in ionad phointe (g) d’Airteagal 2(1) de Chinneadh 2013/798/CBES:

                        “(g)

                        arm ag a bhfuil calabra 14.5 mm nó níos lú agus armlón agus comhpháirteanna atá saindeartha do na hairm sin agus feithiclí míleata talún neamharmtha agus feithiclí míleata talún a bhfuil airm feistithe orthu ag a bhfuil calabra 14.5 mm nó níos lú a dhíol le fórsaí slándála Phoblacht na hAfraice Láir, lena n‐áirítear institiúidí sibhialta forfheidhmithe dlí an stáit, nó na nithe sin a sholáthar dóibh, a aistriú nó a onnmhairiú chucu, i gcás ina mbeidh na hairm, an t‐armlón, na comhpháirteanna agus na feithiclí sin beartaithe go heisiach lena n‐úsáid i bpróiseas athchóirithe earnáil slándála Phoblacht na hAfraice Láir nó chun tacú leis an bpróiseas sin, faoi mar a cuireadh in iúl roimh ré don Choiste;”.

            Airteagal 2
            Tiocfaidh an Cinneadh seo i bhfeidhm ar an lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, an 17 Márta 2020.

                  Thar ceann na Comhairle

                  An tUachtarán

               A. METELKO-ZGOMBIĆ

            (1)  Cinneadh 2013/798/CBES ón gComhairle an 23 Nollaig 2013 maidir le bearta sriantacha i gcoinne Phoblacht na hAfraice Láir (IO L 352, 24.12.2013, lch. 51).


title: Cinneadh (AE) 2019/1938 ó Pharlaimint na hEorpa agus ón gComhairle an 18 Meán Fómhair 2019 maidir leis an gCiste Eorpach um Choigeartú don Domhandú a shlógadh (EGF/2019/000 TA 2019 — Cúnamh teicniúil ar thionscnamh ón gCoimisiún)

text:
                  26.11.2019

                  GA

                  Iris Oifigiúil an Aontais Eorpaigh

                  L 305/57

         CINNEADH (AE) 2019/1938 Ó PHARLAIMINT NA HEORPA AGUS ÓN GCOMHAIRLE
         an 18 Meán Fómhair 2019
         maidir leis an gCiste Eorpach um Choigeartú don Domhandú a shlógadh (EGF/2019/000 TA 2019 — Cúnamh teicniúil ar thionscnamh ón gCoimisiún)
         TÁ PARLAIMINT NA hEORPA AGUS COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena n-aisghairtear Rialachán (CE) 1927/2006 (1), agus go háirithe Airteagal 11(2) de,
         Ag féachaint don Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i gcúrsaí buiséid agus le bainistíocht fhónta airgeadais (2), agus go háirithe pointe 13 de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     Is é an aidhm atá leis an gCiste Eorpach um Choigeartú don Domhandú (CED) tacaíocht a thabhairt d’oibrithe a cuireadh ar iomarcaíocht agus do dhaoine féinfhostaithe a bhfuil deireadh tagtha lena ngníomhaíochtaí i ngeall ar mhórathruithe struchtúracha ar phatrúin na trádála domhanda de thoradh an domhandaithe nó mar gur lean an ghéarchéim dhomhanda airgeadais agus eacnamaíochta ar aghaidh, nó i ngeall ar ghéarchéim dhomhanda airgeadais agus eacnamaíochta nua, agus cabhrú le hath-imeascadh na n-oibrithe sin sa mhargadh saothair.

                     (2)

                     Ní sháróidh CED uasmhéid bliantúil EUR 150 milliún (praghsanna 2011), mar a leagtar síos in Airteagal 12 de Rialachán (AE, Euratom) Uimh. 1311/2013 ón gComhairle (3).

                     (3)

                     Foráiltear i Rialachán Uimh. 1309/2013 go bhféadfar uasmhéid 0,5 % de mhéid uasta bliantúil CED a chur ar fáil le haghaidh cúnamh teicniúil ar thionscnamh ón gCoimisiún.

                     (4)

                     Ba cheart CED a shlógadh chun suim EUR 610 000 a chur ar fáil le haghaidh cúnamh teicniúil ar thionscnamh ón gCoimisiún.

               TAR ÉIS AN CINNEADH SEO A GHLACADH:

            Airteagal 1
            Le haghaidh bhuiséad ginearálta an Aontais Eorpaigh don bhliain airgeadais 2019, déanfar an Ciste Eorpach um Choigeartú don Domhandú a shlógadh chun suim EUR 610 000 a sholáthar i leithreasuithe faoi chomhair gealltanas agus i leithreasuithe íocaíochta.

            Airteagal 2
            Tiocfaidh an Cinneadh seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh in Strasbourg, an 18 Meán Fómhair 2019.

                  Thar ceann Pharlaimint na hEorpa

                  An tUachtarán

               D. M. SASSOLI

                  Thar ceann na Comhairle

                  An tUachtarán

               T. TUPPURAINEN

            (1)  IO L 347, 20.12.2013, lch. 855.

            (2)  IO C 373, 20.12.2013, lch. 1.

            (3)  Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014-2020 (IO L 347, 20.12.2013, lch. 884).


title: Cinneadh (AE) 2020/1153 ón gComhairle an 30 Iúil 2020 lena gceaptar comhaltaí agus comhaltaí malartacha Choiste na Réigiún

text:
                  5.8.2020

                  GA

                  Iris Oifigiúil an Aontais Eorpaigh

                  L 256/12

         CINNEADH (AE) 2020/1153 ÓN gCOMHAIRLE
         an 30 Iúil 2020
         lena gceaptar comhaltaí agus comhaltaí malartacha Choiste na Réigiún
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 300(3) agus Airteagal 305 de,
         Ag féachaint do Chinneadh (AE) 2019/852 ón gComhairle an 21 Bealtaine 2019 lena gcinntear comhdhéanamh Choiste na Réigiún (1),
         Ag féachaint do na tograí arna ndéanamh ag Rialtas na Bulgáire, na Gearmáine, na Cipire, Lucsamburg agus Mhálta,
         De bharr an mhéid seo a leanas:

                     (1)

                     Foráiltear le hAirteagal 300(3) den Chonradh gur cheart Coiste na Réigiún a bheith comhdhéanta d’ionadaithe do chomhlachtaí réigiúnacha agus áitiúla a bhfuil sainordú toghchánach in údarás réigiúnach nó áitiúil acu nó atá freagrach go polaitiúil do thionól tofa.

                     (2)

                     Foráiltear le hAirteagal 305 den Chonradh go ndéanfaidh an Chomhairle comhaltaí Choiste na Réigiún mar aon lena chomhlíon de chomhaltaí malartacha a cheapadh go ceann téarma 5 bliana i gcomhréir leis na tograí arna ndéanamh ag gach Ballstát.

                     (3)

                     Ós rud é go ndeachaigh téarma oifige chomhaltaí agus chomhaltaí malartacha Choiste na Réigiún in éag an 25 Eanáir 2020, ba cheart comhaltaí nua agus comhaltaí malartacha nua a cheapadh.

                     (4)

                     An 10 Nollaig 2019, ghlac an Chomhairle Cinneadh (AE) 2019/2157 (2), i gcomhréir leis na tograí arna ndéanamh ag na Ballstáit. Leis an gCinneadh sin, ceapadh, don tréimhse ón 26 Eanáir 2020 go dtí an 25 Eanáir 2025, na comhaltaí agus na comhaltaí malartacha a mhol Rialtais Phoblacht na Seice, na Danmhairge, na hEastóine, na Cipire, na Laitvia, Lucsamburg, na hÍsiltíre, na hOstaire, na Rómáine, na Slóivéine, na Slóvaice agus na Sualainne. Ceapadh le Cinneadh (AE) 2019/2157 chomh maith agus don tréimhse chéanna, triúr comhaltaí arna moladh ag Rialtas na Beilge, 21 chomhalta agus 20 comhalta malartach arna moladh ag Rialtas na Gearmáine, ochtar comhaltaí agus ochtar comhaltaí malartacha arna moladh ag Rialtas na hÉireann, 16 chomhalta agus 16 chomhalta mhalartacha arna moladh ag Rialtas na Spáinne, deichniúr comhaltaí agus 14 chomhalta mhalartacha arna moladh ag Rialtas na hIodáile, ceathrar comhaltaí agus ceathrar comhaltaí malartacha arna moladh ag Rialtas Mhálta, agus ochtar comhaltaí agus ochtar comhaltaí malartacha arna moladh ag Rialtas na Fionlainne.

                     (5)

                     An 20 Eanáir 2020, ghlac an Chomhairle Cinneadh (AE) 2020/102 (3), i gcomhréir leis na tograí arna ndéanamh ag na Ballstáit. Leis an gCinneadh sin ceapadh, don tréimhse chéanna, ón 26 Eanáir 2020 go dtí an 25 Eanáir 2025, na comhaltaí agus na comhaltaí malartacha a mhol Rialtais na Gréige, na Fraince, na Cróite, na Liotuáine, na hUngáire agus na Portaingéile, mar aon le ceathrar comhaltaí agus ceathrar comhaltaí malartacha a mhol Rialtas na Beilge, comhalta amháin a mhol Rialtas na Bulgáire, comhalta amháin agus comhalta malartach amháin a mhol Rialtas na hÉireann, comhalta amháin agus comhalta malartach amháin a mhol Rialtas na Spáinne, 14 chomhalta agus deichniúr comhaltaí malartach a mhol Rialtas na hIodáile, agus 21 chomhalta agus 20 comhalta malartach a mhol Rialtas na Polainne.

                     (6)

                     An 3 Feabhra 2020, ghlac an Chomhairle Cinneadh (AE) 2020/144 (4), i gcomhréir leis na tograí arna ndéanamh ag na Ballstáit. Leis an gCinneadh sin ceapadh, don tréimhse ón 26 Eanáir 2020 go dtí an 25 Eanáir 2025, ceathrar comhaltaí agus ceathrar comhaltaí malartacha a mhol Rialtas na Spáinne, mar aon le comhalta amháin agus comhalta malartach amháin a mhol Rialtas na Fionlainne.

                     (7)

                     An 26 Márta 2020, ghlac an Chomhairle Cinneadh (AE) 2020/511 (5), i gcomhréir leis na tograí arna ndéanamh ag na Ballstáit. Leis an gCinneadh sin ceapadh, don tréimhse ón 26 Eanáir 2020 go dtí an 25 Eanáir 2025, cúigear comhaltaí agus ochtar comhaltaí malartacha a mhol Rialtas na Beilge, comhalta malartach amháin a mhol Rialtas na Gearmáine agus comhalta amháin a mhol Rialtas Mhálta.

                     (8)

                     An 8 Meitheamh 2020, tar éis don Ríocht Aontaithe tarraingt siar as an Aontas, ar tarraingt siar í a raibh éifeacht dhlíthiúil léi an 1 Feabhra 2020, ghlac an Chomhairle Cinneadh (AE) 2020/766 (6), i gcomhréir le Cinneadh (AE) 2019/852 agus leis na tograí a rinne na Ballstáit. Leis an gCinneadh sin ceapadh, don tréimhse ón 1 Feabhra 2020 go dtí an 25 Eanáir 2025, comhalta breise amháin agus comhalta malartach breise amháin a mhol Rialtas na hEastóine, comhalta breise amháin agus comhalta malartach breise amháin a mhol Rialtas na Cipire, mar aon le comhalta breise amháin agus comhalta malartach breise amháin a mhol Rialtas Lucsamburg.

                     (9)

                     Faoi Chinneadh (AE) 2019/2157, ceapadh Christakis MELETIES mar chomhalta malartach don Chipir. Le Cinneadh (AE) 2020/766, ceapadh Christakis MELETIES mar chomhalta don Chipir. Tar éis Cinneadh (AE) 2020/766 a ghlacadh, dá bhrí sin, tá suíochán comhalta mhalartaigh do Choiste na Réigiún folamh amhail ón 1 Feabhra 2020.

                     (10)

                     Faoi Chinneadh (AE) 2019/2157, rinneadh Gusty GRAAS a cheapadh mar chomhalta malartach do Lucsamburg. Le Cinneadh (AE) 2020/766, ceapadh Gusty GRAAS mar chomhalta do Lucsamburg. Tar éis Cinneadh (AE) 2020/766 a ghlacadh, dá bhrí sin, tá suíochán comhalta mhalartaigh do Choiste na Réigiún folamh amhail ón 1 Feabhra 2020.

                     (11)

                     Tá a n‐iarrthóirí le haghaidh shuíocháin a gcomhaltaí agus a gcomhaltaí malartacha molta ag Rialtas na Bulgáire, na Gearmáine agus Mhálta. Ba cheart go gceapfaí na comhaltaí agus na comhaltaí malartacha sin don tréimhse ón 26 Eanáir 2020 go dtí an 25 Eanáir 2025. Maidir lena gceapadh, ba cheart feidhm chúlghabhálach a bheith ag an gCinneadh seo dá bhrí sin ón 26 Eanáir 2020. Tá a n‐iarrthóirí le haghaidh shuíocháin a gcomhaltaí malartacha molta ag Rialtas na Cipire agus Rialtas Lucsamburg. Ba cheart go gceapfaí na comhaltaí malartacha sin don tréimhse ón 1 Feabhra 2020 go dtí an 25 Eanáir 2025. Maidir lena gceapadh, ba cheart feidhm chúlghabhálach a bheith ag an gCinneadh seo dá bhrí sin ón 1 Feabhra 2020,

               TAR ÉIS AN CINNEADH SEO A GHLACADH:

            Airteagal 1
            Leis seo, déantar na daoine a leanas a cheapadh ar Choiste na Réigiún don tréimhse ón 26 Eanáir 2020 go dtí an 25 Eanáir 2025:

                        —

                        mar chomhaltaí, na daoine a liostaítear de réir Ballstáit in Iarscríbhinn I;

                        —

                        mar chomhaltaí malartacha, na daoine a liostaítear de réir Ballstáit in Iarscríbhinn II.

            Airteagal 2
            Leis seo, déantar na daoine a leanas a cheapadh ar Choiste na Réigiún don tréimhse ón 1 Feabhra 2020 go dtí an 25 Eanáir 2025 mar chomhaltaí malartacha, agus iad liostaithe de réir Ballstáit:
            ΚΥΠΡΟΣ
            Mr Victor HADJIAVRAAM

               Mayor of Morphou

            LUXEMBOURG
            Ms Claire REMMY
            Member of a Local Assembly: Conseil communal de la commune de Strassen.

            Airteagal 3
            Tiocfaidh an Cinneadh seo i bhfeidhm ar dháta a ghlactha.
            Beidh feidhm ag Airteagal 1 ón 26 Eanáir 2020.
            Beidh feidhm ag Airteagal 2 ón 1 Feabhra 2020.

            Arna dhéanamh sa Bhruiséil, 30 Iúil 2020.

                  Thar ceann na Comhairle

                  An tUachtarán

               M. ROTH

            (1)  IO L 139, 27.5.2019, lch. 13.

            (2)  Cinneadh (AE) 2019/2157 ón gComhairle an 10 Nollaig 2019 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 327, 17.12.2019, lch. 78).

            (3)  Cinneadh (AE) 2020/102 ón gComhairle an 20 Eanáir 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 20, 24.1.2020, lch. 2).

            (4)  Cinneadh (AE) 2020/144 ón gComhairle an 3 Feabhra 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 32, 4.2.2020, lch. 16).

            (5)  Cinneadh (AE) 2020/511 ón gComhairle an 26 Márta 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 113, 8.4.2020, lch. 18).

            (6)  Cinneadh (AE) 2020/766 ón gComhairle an 8 Meitheamh 2020 lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025 (IO L 187, 12.6.2020, lch. 3).

            IARSCRÍBHINN I

               ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I

               Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

            БЪЛГАРИЯ
            Mr Ivan ALEKSIEV
            Member of a Local Executive holding an electoral mandate: Pomorie Municipality

            Mr Nedzhmi ALI
            Member of a Local Executive holding an electoral mandate: Dzhebel Municipality

            Ms Malina EDREVA AUDOIN
            Member of a Local Assembly holding an electoral mandate: Sofia Municipal Council

            Mr Emil IVANOV
            Member of a Local Executive holding an electoral mandate: Svoge Municipality

            Mr Pavel GUDZHEROV
            Member of a Local Executive holding an electoral mandate: Rakovski Municipality

            Mr Rumen GUNINSKI
            Member of a Local Executive holding an electoral mandate: Pravets Municipality

            Mr Vladimir MOSKOV
            Member of a Local Executive holding an electoral mandate: Gotse Delchev Municipality

            Mr Stefan RADEV
            Member of a Local Executive holding an electoral mandate: Sliven Municipality

            Mr Radoslav REVANSKI
            Member of a Local Executive holding an electoral mandate: Belitsa Municipality

            Mr Zhivko TODOROV
            Member of a Local Executive holding an electoral mandate: Stara Zagora Municipality

            Mr Zlatko ZHIVKOV
            Member of a Local Executive holding an electoral mandate: Montana Municipality

            DEUTSCHLAND
            Mr Malte KRÜCKELS
            Representative of a regional body with political accountability to an elected Assembly: Landtag Thüringen

            Mr Thomas Gottfried SCHMIDT
            Member of a Regional Assembly: Landtag Sachsen

            Mr Jobst-Hinrich UBBELOHDE
            Representative of a regional body with political accountability to an elected Assembly: Landtag Brandenburg

            IARSCRÍBHINN II

               ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ ΙΙ - ANNEX II - ANNEXE II - PRILOG II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II

               Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

            БЪЛГАРИЯ
            Mr Daud ALYAOVLU
            Member of a Local Executive holding an electoral mandate: Tsar Kaloyan Municipality

            Mr Dobromir DOBREV
            Member of a Local Executive holding an electoral mandate: Gorna Oryahovitsa Municipality

            Ms Dimitranka KAMENOVA
            Member of a Local Executive holding an electoral mandate: Berkovitsa Municipality

            Мs Cornelia MARINOVA
            Member of a Local Executive holding an electoral mandate: Lovech Municipality

            Ms Sebihan MEHMED
            Member of a Local Executive holding an electoral mandate: Krumovgrad Municipality

            Mr Pencho MILKOV
            Member of a Local Executive holding an electoral mandate: Ruse Municipality

            Ms Ivanka NIKOLOVA
            Member of a Local Executive holding an electoral mandate: Smyadovo Municipality

            Mr Rumen PEHLIVANOV
            Member of a Local Executive holding an electoral mandate: Rudozem Municipality

            Mr Vasko STOILKOV
            Member of a Local Executive holding an electoral mandate: Slivnitsa Municipality

            Mr Atanas STOYANOV
            Member of a Local Executive holding an electoral mandate: Sandanski Municipality

            Mr Lyudmil VESELINOV
            Member of a Local Executive holding an electoral mandate: Popovo Municipality

            Mr Dimitar ZDRAVKOV
            Member of a Local Executive holding an electoral mandate: Sadovo Municipality

            DEUTSCHLAND
            Mr Markus GLEICHMANN
            Member of a Regional Assembly: Landtag Thüringen

            Ms Katja MEIER
            Representative of a regional body with political accountability to an elected Assembly: Landtag Sachsen

            Ms Barbara RICHSTEIN
            Member of a Regional Assembly: Landtag Brandenburg

            MALTA
            Mr Mark GRECH
            Member of a Local Executive: Ħaż-Żabbar Local Council


title: Cinneadh (AE) 2020/1251 ó Ionadaithe Rialtais na mBallstát an 2 Meán Fómhair 2020 lena gceaptar trí Bhreitheamh agus Abhcóide Ginearálta don Chúirt Bhreithiúnais

text:
                  7.9.2020

                  GA

                  Iris Oifigiúil an Aontais Eorpaigh

                  L 292/1

         CINNEADH (AE) 2020/1251 Ó IONADAITHE RIALTAIS NA MBALLSTÁT
         an 2 Meán Fómhair 2020
         lena gceaptar trí Bhreitheamh agus Abhcóide Ginearálta don Chúirt Bhreithiúnais
         TÁ IONADAITHE RIALTAIS BHALLSTÁIT AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 19 de,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagail 253 agus 255 de,
         De bharr an mhéid seo a leanas:

                     (1)

                     Rachaidh téarmaí oifige ceithre Bhreitheamh déag agus sé Abhcóide Ghinearálta den Chúirt Bhreithiúnais in éag an 6 Deireadh Fómhair 2021, lena n-áirítear téarma oifige an Bhreithimh a mhol Ríocht na Beilge. Ba cheart, dá bhrí sin, ceapachán a dhéanamh don phost sin don tréimhse dar tús an 7 Deireadh Fómhair 2021 agus dar críoch an 6 Deireadh Fómhair 2027.

                     (2)

                     Moladh go ndéanfaí athnuachan ar théarma oifige Koen LENAERTS ina cháil mar Bhreitheamh den Chúirt Bhreithiúnais.

                     (3)

                     Ina theannta sin, de bhun Airteagail 5 agus 7 de Phrótacal Uimh. 3 ar Reacht Chúirt Bhreithiúnais an Aontais Eorpaigh, agus tar éis do Egils LEVITS éirí as oifig amhail ón 17 Meitheamh 2019, ba cheart Breitheamh a cheapadh don Chúirt Bhreithiúnais ar feadh a bhfuil fágtha de théarma oifige Egils LEVITS, eadhon go dtí an 6 Deireadh Fómhair 2024.

                     (4)

                     Ainmníodh Ineta ZIEMELE don phost sin.

                     (5)

                     I gcomhréir leis na forálacha céanna, agus tar éis do Jiří MALENOVSKÝ éirí as oifig amhail ón 6 Deireadh Fómhair 2020, ba cheart Breitheamh a cheapadh don Chúirt Bhreithiúnais ar feadh a bhfuil fágtha de théarma oifige Jiří MALENOVSKÝ, eadhon go dtí an 6 Deireadh Fómhair 2024.

                     (6)

                     Ainmníodh Jan PASSER don phost sin.

                     (7)

                     Ar deireadh, mar gheall ar tharraingt siar na Ríochta Aontaithe as an Aontas, ba cheart Abhcóide Ginearálta a cheapadh don Chúirt Bhreithiúnais ar feadh a bhfuil fágtha de théarma oifige an Abhcóide Ghinearálta a mhol an Ríocht Aontaithe, eadhon go dtí an 6 Deireadh Fómhair 2021.

                     (8)

                     Ainmníodh Athanasios RANTOS don phost sin.

                     (9)

                     Thug an painéal a cuireadh ar bun faoi Airteagal 255 den Chonradh ar Fheidhmiú an Aontais Eorpaigh tuairim fhabhrach uaidh ar oiriúnacht na n‐iarrthóirí sin chun feidhmeanna Breithimh nó Abhcóide Ghinearálta den Chúirt Bhreithiúnais a fheidhmiú,

               TAR ÉIS AN CINNEADH SEO A GHLACADH:

            Airteagal 1
            Ceaptar Koen LENAERTS, leis seo, ina Bhreitheamh den Chúirt Bhreithiúnais don tréimhse ón 7 Deireadh Fómhair 2021 go dtí an 6 Deireadh Fómhair 2027.

            Airteagal 2
            Ceaptar Ineta ZIEMELE, leis seo, ina Breitheamh den Chúirt Bhreithiúnais don tréimhse ón 7 Meán Fómhair 2020 go dtí an 6 Deireadh Fómhair 2024.

            Airteagal 3
            Ceaptar Jan PASSER, leis seo, ina Bhreitheamh den Chúirt Bhreithiúnais don tréimhse ón 6 Deireadh Fómhair 2020 go dtí an 6 Deireadh Fómhair 2024.

            Airteagal 4
            Ceaptar Athanasios RANTOS, leis seo, ina Abhcóide Ginearálta den Chúirt Bhreithiúnais don tréimhse ón 7 Meán Fómhair 2020 go dtí an 6 Deireadh Fómhair 2021.

            Airteagal 5
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 2 Meán Fómhair 2020.

                  An tUachtarán

               M. CLAUSS


title: Cinneadh ón gComhairle an 25 Bealtaine 2020 lena nglactar an seasamh ón gComhairle maidir le dréachtbhuiséad leasaitheach Uimh. 4 de chuid an Aontais Eorpaigh don bhliain airgeadais 2020 2020/C 178 I/01

text:
                  28.5.2020

                  GA

                  Iris Oifigiúil an Aontais Eorpaigh

                  CI 178/1

         CINNEADH ÓN gCOMHAIRLE
         an 25 Bealtaine 2020
         lena nglactar an seasamh ón gComhairle maidir le dréachtbhuiséad leasaitheach Uimh. 4 de chuid an Aontais Eorpaigh don bhliain airgeadais 2020
         (2020/C 178 I/01)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,
         Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,
         De bharr an mhéid seo a leanas:

                     —

                     glacadh buiséad an Aontais don bhliain airgeadais 2020 go cinntitheach an 27 Samhain 2019 (2);

                     —

                     thíolaic an Coimisiún togra, an 30 Aibreán 2020, ina raibh dréachtbhuiséad leasaitheach Uimh. 4 a ghabhann leis an mbuiséad ginearálta don bhliain airgeadais 2020;

                     —

                     is den tábhacht é gur féidir dréachtbhuiséad leasaitheach Uimh. 4/2020 a ghlacadh go tapa chun cúnamh ó Chiste Dlúthpháirtíochta an Aontais a chur ar fáil do na Ballstáit lena mbaineann, ar Ballstáit iad a bhuail tubaistí nádúrtha iad, agus aird á tabhairt freisin ar staid COVID-19, a chuireann brú breise ar chursaí airgid sna Ballstáit sin cheana féin. Dá bhrí sin, tá bonn cirt le giorrú a dhéanamh ar an tréimhse ocht seachtaine maidir leis an bhfaisnéis do Pharlaimintí náisiúnta a leagtar síos in Airteagal 4 de Phrótacal Uimh. 1, i gcomhréir le hAirteagal 3(3) de Rialacha Nós Imeachta na Comhairle,

               TAR ÉIS A CHINNEADH MAR A LEANAS:

            Airteagal aonair
            Rinneadh an seasamh ón gComhairle maidir le dréachtbhuiséad leasaitheach Uimh. 4 de chuid an Aontais Eorpaigh don bhliain airgeadais 2020 a ghlacadh an 25 Bealtaine 2020.
            Is féidir breathnú ar an téacs iomlán nó é a íoslódáil ar shuíomh gréasáin na Comhairle: http://www.consilium.europa.eu/.

            Arna dhéanamh sa Bhruiséil, an 25 Bealtaine 2020.

                  Thar ceann na Comhairle

                  An tUachtarán

               G. GRLIĆ RADMAN

            (1)  IO L 193, 30.7.2018, lch. 1.

            (2)  IO L 57, 27.2.2020, lch. 1.


title: Cinneadh (CBES) 2020/902 ón gComhairle an 29 Meitheamh 2020 lena leasaítear Cinneadh 2013/354/CBES maidir le Misean Póilíneachta an Aontais Eorpaigh do na Críocha Palaistíneacha (EUPOL COPPS)

text:
                  30.6.2020

                  GA

                  Iris Oifigiúil an Aontais Eorpaigh

                  L 207/30

         CINNEADH (CBES) 2020/902 ÓN GCOMHAIRLE
         an 29 Meitheamh 2020
         lena leasaítear Cinneadh 2013/354/CBES maidir le Misean Póilíneachta an Aontais Eorpaigh do na Críocha Palaistíneacha (EUPOL COPPS)
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagail 42(4) agus 43(2) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 3 Iúil 2013, ghlac an Chomhairle Cinneadh 2013/354/CBES (1), lenar leanadh ar aghaidh le EUPOL COPPS amhail ón 1 Iúil 2013.

                     (2)

                     An 28 Meitheamh 2019, ghlac an Chomhairle Cinneadh (CBES) 2019/1114 (2) lenar leasaíodh Cinneadh 2013/354/CBES agus lenar cuireadh síneadh leis ón 1 Iúil 2019 go dtí an 30 Meitheamh 2020.

                     (3)

                     Chomhaontaigh an Coiste Polaitiúil agus Slándála (CPS) an 28 Márta 2019 agus dhaingnigh sé an 16 Aibreán 2020 gur cheart síneadh a chur leis an Misean leis an sainordú céanna, go ceann tréimhse breise 12 mhí, go dtí an 30 Meitheamh 2021, agus é le tuiscint go mbeidh an Misean faoi réir Athbhreithniú Straitéiseach a luaithe agus is féidir sna himthosca.

                     (4)

                     Ba cheart méid tagartha airgeadais don tréimhse nua seo dar fad bliain amháin a dheonú do EUPOL COPPS.

                     (5)

                     An 14 Bealtaine 2020, chomhaontaigh CPS, ina theannta sin, go mba cheart do Kauko AALTOMAA, a ceapadh ina Cheann Misin an 28 Meán Fómhair 2017 le Cinneadh (CBES) 2017/1802 ón gCoiste Polaitiúil agus Slándála (3), agus ar cuireadh síneadh lena shainordú ar an 2 Iúil 2019, go dtí an 30 Meitheamh 2020 leis an gCinneadh ón gCoiste Polaitiúil agus Slándála (CBES) 2019/1165 (4) ó CPS, leanúint den fheidhm sin a chomhlíonadh go dtí an 30 Meán Fómhair 2020.

                     (6)

                     Ba cheart Cinneadh 2013/354/CBES a leasú dá réir.

                     (7)

                     Cuirfear EUPOL COPPS i gcrích i gcomhthéacs staid a bhféadfadh meath teacht uirthi agus a d’fhéadfadh bac a chur ar bhaint amach chuspóirí ghníomhaíocht sheachtrach an Aontais mar a leagtar amach iad in Airteagal 21 den Chonradh,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh 2013/354/CBES mar a leanas:

                        (1)

                        in Airteagal 6, cuirtear an mhír seo a leanas leis:

                           “8.   Beidh Kauko AALTOMAA ina Cheann Misin don tréimhse ón 1 Iúil 2020 go dtí an 30 Meán Fómhair 2020.”.

                        (2)

                        in Airteagal 12(1), cuirtear an fhomhír seo a leanas leis:
                        “Is é EUR 12 651 893,91 a bheidh sa mhéid tagartha airgeadais atá ceaptha an caiteachas a bhaineann le EUPOL COPPS a chumhdach don tréimhse ón 1 Iúil 2020 go dtí an 30 Meitheamh 2021.”.

                        (3)

                        in Airteagal 15, cuirtear an méid seo a leanas in ionad an tríú mír:
                        “Rachaidh sé in éag ar an 30 Meitheamh 2021.”.

            Airteagal 2
            Tiocfaidh an Cinneadh seo i bhfeidhm ar dháta a ghlactha.
            Beidh feidhm aige ón 1 Iúil 2020.

            Arna dhéanamh sa Bhruiséil, 29 Meitheamh 2020.

                  Thar ceann na Comhairle

                  An tUachtarán

               A. METELKO-ZGOMBIĆ

            (1)  Cinneadh 2013/354/CBES ón gComhairle an 3 Iúil 2013 maidir le Misean Póilíneachta an Aontais Eorpaigh le haghaidh na gCríoch Palaistíneach (EUPOL COPPS) (IO L 185, 4.7.2013, lch. 12).

            (2)  Cinneadh (CBES) 2019/1114 ón gComhairle an 28 Meitheamh 2019 lena leasaítear Cinneadh 2013/354/CBES maidir le Misean Póilíneachta an Aontais Eorpaigh le haghaidh na gCríoch Palaistíneach (EUPOL COPPS) (IO L 176, 1.7.2019, lch. 5).

            (3)  Cinneadh (CBES) 2017/1802 ón gCoiste Polaitiúil agus Slándála an 28 Meán Fómhair 2017 maidir le Ceann Misin Mhisean Póilíneachta an Aontais Eorpaigh le haghaidh na gCríoch Palaistíneach a cheapadh (EUPOL COPPS) (EUPOL COPPS/1/2017) (IO L 259, 7.10.2017, lch. 20).

            (4)  Cinneadh (CBES) 2019/1165 ón gCoiste Polaitiúil agus Slándála an 2 Iúil 2019 lena gcuirtear síneadh le sainordú Cheann Misin Mhisean Póilíneachta an Aontais Eorpaigh le haghaidh na gCríoch Palaistíneach (EUPOL COPPS) (EUPOL COPPS/1/2019) (IO L 182, 8.7.2019, lch. 43).


title: Cinneadh (AE) 2020/963 ón gComhairle An 26 Meitheamh 2020 maidir le tabhairt i gcrích Prótacail lena leasaítear an Comhaontú Eitlíochta Eora-Mheánmhara idir an Comhphobal Eorpach agus a Bhallstáit, de pháirt amháin, agus Ríocht Mharacó, den pháirt eile, chun aontachas Phoblacht na Bulgáire agus na Rómáine leis an Aontas Eorpach a chur san áireamh

text:
                  6.7.2020

                  GA

                  Iris Oifigiúil an Aontais Eorpaigh

                  L 214/1

         CINNEADH (AE) 2020/963 ÓN gCOMHAIRLE
         An 26 Meitheamh 2020
         maidir le tabhairt i gcrích Prótacail lena leasaítear an Comhaontú Eitlíochta Eora-Mheánmhara idir an Comhphobal Eorpach agus a Bhallstáit, de pháirt amháin, agus Ríocht Mharacó, den pháirt eile, chun aontachas Phoblacht na Bulgáire agus na Rómáine leis an Aontas Eorpach a chur san áireamh
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 100(2) de, i gcomhar le hAirteagal 218(6)(a) agus leis an gcéad fhomhír d’Airteagal 218(8) de,
         Ag féachaint d’Ionstraim Aontachais Phoblacht na Bulgáire agus na Rómáine leis an Aontas Eorpach, agus go háirithe Airteagal 6(2) di,
         Ag féachaint don togra ón gCoimisiún Eorpach,
         Ag féachaint don toiliú ó Pharlaimint na hEorpa (1),
         De bharr an mhéid seo a leanas:

                     (1)

                     An 5 Nollaig 2004, d’údaraigh an Chomhairle don Choimisiún Comhaontú Eitlíochta Eora-Mheánmhara a chaibidil idir an Comhphobal Eorpach agus a Bhallstáit agus Ríocht Mharacó.

                     (2)

                     Síníodh an Comhaontú Eitlíochta Eora-Mheánmhara idir an Comhphobal Eorpach agus a Bhallstáit, de pháirt amháin, agus Ríocht Mharacó, den pháirt eile (2), (“an Comhaontú”) sa Bhruiséil an 12 Nollaig 2006.

                     (3)

                     Síníodh an Conradh i dtaobh Aontachas Phoblacht na Bulgáire agus na Rómáine leis an Aontas Eorpach i Lucsamburg an 25 Aibreán 2005 agus tháinig sé i bhfeidhm an 1 Eanáir 2007.

                     (4)

                     Ní mór Prótacal lena leasaítear an Comhaontú a bheith ann chun aontachas Phoblacht na Bulgáire agus na Rómáine leis an Aontas Eorpach a chur san áireamh.

                     (5)

                     Síníodh an Prótacal an 18 Meitheamh 2012.

                     (6)

                     Mar thoradh ar theacht i bhfeidhm Chonradh Liospóin an 1 Nollaig 2009, tháinig an tAontas Eorpach in ionad an Chomhphobail Eorpaigh agus i gcomharbas air.

                     (7)

                     Ba cheart an Prótacal a fhormheas,

               TAR ÉIS AN CINNEADH SEO A GHLACADH:

            Airteagal 1
            Leis seo, déantar an Prótacal lena leasaítear an Comhaontú Eitlíochta Eora-Mheánmhara idir an Comhphobal Eorpach agus a Bhallstáit, de pháirt amháin, agus Ríocht Mharacó, den pháirt eile, chun aontachas Phoblacht na Bulgáire agus na Rómáine leis an Aontas Eorpach a chur san áireamh (“an Prótacal”), a fhormheas thar ceann an Aontais Eorpaigh agus a Bhallstáit. (3)

            Airteagal 2
            Tabharfaidh Uachtarán na Comhairle, thar ceann an Aontais agus a Bhallstáit, an fógra dá bhforáiltear in Airteagal 4 den Phrótacal (4), agus tabharfaidh sé an dearbhú seo a leanas:

               “Mar thoradh ar theacht i bhfeidhm Chonradh Liospóin an 1 Nollaig 2009, tháinig an tAontas Eorpach in ionad an Chomhphobail Eorpaigh agus i gcomharbas air agus ón dáta sin amach feidhmíonn sé cearta uile agus gabhann sé chuige oibleagáidí uile an Chomhphobail Eorpaigh. Dá bhrí sin, léitear tagairtí do ‘an Comhphobal Eorpach’ nó ‘an Comhphobal’ i dtéacs an Chomhaontaithe agus an Phrótacail, i gcás inarb iomchuí, mar ‘an tAontas Eorpach’ nó ‘an tAontas’.”.

            Airteagal 3
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, an 26 Meitheamh 2020.

                  Thar ceann na Comhairle

                  An tUachtarán

               A. METELKO-ZGOMBIĆ

            (1)  Toiliú an 17 Meitheamh 2020 (nár foilsíodh fós san Iris Oifigiúil).

            (2)  IO L 386, 29.12.2006, lch. 57.

            (3)  Foilsíodh téacs an Phrótacail in IO L 200, 27.7.2012, lch. 25, in éineacht leis an gcinneadh maidir leis an síniú agus leis an gcur i bhfeidhm sealadach.

            (4)  Déanfaidh Ardrúnaíocht na Comhairle an dáta a dtiocfaidh an Prótacal i bhfeidhm a fhoilsiú in Iris Oifigiúil an Aontais Eorpaigh.


title: Cinneadh (AE) 2020/964 ón gComhairle an 26 Meitheamh 2020 maidir leis an seasamh atá le glacadh thar ceann an Aontais Eorpaigh faoi chuimsiú Chomhairle Chomhaltaí Chomhairle Idirnáisiúnta na nOlóg a mhéid a bhaineann le caighdeáin trádála a bhfuil feidhm acu maidir le holaí olóige agus olaí prabhaite olóige

text:
                  6.7.2020

                  GA

                  Iris Oifigiúil an Aontais Eorpaigh

                  L 214/3

         CINNEADH (AE) 2020/964 ÓN gCOMHAIRLE
         an 26 Meitheamh 2020
         maidir leis an seasamh atá le glacadh thar ceann an Aontais Eorpaigh faoi chuimsiú Chomhairle Chomhaltaí Chomhairle Idirnáisiúnta na nOlóg a mhéid a bhaineann le caighdeáin trádála a bhfuil feidhm acu maidir le holaí olóige agus olaí prabhaite olóige
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4) de i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     Síníodh an Comhaontú Idirnáisiúnta maidir le hOla Olóige agus Ológa Boird, 2015 (“an Comhaontú”) thar ceann an Aontais i gcomhréir le Cinneadh (AE) 2016/1892 ón gComhairle (1) an 18 Samhain 2016 ag Ceanncheathrú na Náisiún Aontaithe i Nua Eabhrac, faoi réir a thabhairt i gcrích ar dháta is déanaí. Tháinig an Comhaontú i bhfeidhm go sealadach an 1 Eanáir 2017 i gcomhréir le hAirteagal 31(2) de.

                     (2)

                     Tugadh an Comhaontú i gcrích thar ceann an Aontais an 17 Bealtaine 2019 le Cinneadh (AE) 2019/848 ón gComhairle (2).

                     (3)

                     De bhun Airteagal 7(1) den Chomhaontú, tá Comhairle na gComhaltaí de Chomhairle Idirnáisiúnta na nOlóg (“Comhairle na gComhaltaí”) chun cinntí lena leasaítear caighdeáin trádála a bhfuil feidhm acu maidir le holaí olóige agus olaí prabhaite olóige a ghlacadh.

                     (4)

                     Le linn an 111ú seisiúin dá cuid ón 29 Meitheamh go dtí an 3 Iúil 2020, tá Comhairle na gComhaltaí chun cinntí lena leasaítear caighdeáin trádála a bhfuil feidhm acu maidir le holaí olóige agus olaí prabhaite olóige (na “cinntí leasaitheacha”) a ghlacadh.

                     (5)

                     Is iomchuí an seasamh atá le glacadh thar ceann an Aontais faoi chuimsiú Chomhairle na gComhaltaí a bhunú, ós rud é go mbeidh éifeachtaí dlíthiúla ag na cinntí leasaitheacha ar an Aontas maidir leis an trádáil idirnáisiúnta leis na comhaltaí eile de Chomhairle Idirnáisiúnta na nOlóg (IOC) agus go beidh na cinntí sin in ann tionchar cinntitheach a bheith acu ar inneachar dhlí an Aontais, eadhon caighdeáin mhargaíochta a bhaineann le hola olóige arna nglacadh ag an gCoimisiún de bhun Airteagal 75 de Rialachán (AE) Uimh. 1308/2013 ó Pharlaimint na hEorpa agus ó gComhairle (3).

                     (6)

                     Baineann na cinntí leasaitheacha atá le glacadh ag Comhairle na gComhaltaí leis an gcrann cinnteoireachta a chur isteach maidir le holaí olóige scagtha agus olaí olóige comhdhéanta d’olaí olóige scagtha agus d’olaí olóige íona deilte-7-stiogmaisteanól agus an teideal, na figiúirí corrlaigh agus na crómatagraim a athbhreithniú. Pléadh na cinntí leasaitheacha go mion idir saineolaithe eolaíocha teicniúla maidir le hola olóige de chuid an Choimisiúin agus de chuid na mBallstát. Rannchuideofar leis na cinntí leasaitheacha le comhchuibhiú idirnáisiúnta caighdeán ola olóige agus bunófar leo creat lena n-áiritheofar iomaíocht chóir maidir le trádáil táirgí i réimse na n-olaí olóige. Dá bhrí sin, ba cheart tacú leis na cinntí leasaitheacha. Dá thoradh sin beidh gá le leasuithe ar Rialachán (CEE) Uimh. 2568/91 ón gCoimisiún (4).

                     (7)

                     I gcás ina gcuirfear glacadh na gcinntí leasaitheacha ar atráth le linn 111ú seisiúin Chomhairle na gComhaltaí mar thoradh ar chuid de na Comhaltaí gan bheith in ann a bhformheas a thabhairt, ba cheart an seasamh arb é tacú leis na cinntí leasaitheacha a ghlacadh thar ceann an Aontais faoi chuimsiú nós imeachta a d’fhéadfadh a bheith ann maidir le glacadh cinntí ag Comhairle na gComhaltaí trí chomhfhreagras a chomhmhalartú, de bhun Airteagal 10(6) den Chomhaontú. Ba cheart an nós imeachta maidir le glacadh trí chomhfhreagras a chomhmhalartú a thionscnamh roimh an chéad seisiún rialta eile de Chomhairle na gComhaltaí i Samhain 2020.

                     (8)

                     D’fhonn leasanna an Aontais a chaomhnú, ba cheart cead a bheith ag ionadaithe an Aontais i gComhairle na gComhaltaí a iarraidh go gcuirfear ar atráth chuig seisiún dá éis sin glacadh na gcinntí lena ndéanfar caighdeáin trádála a leasú le linn 111ú seisiún de chruinniú Chomhairle na gComhaltaí, más rud é gur dóigh go ndéanfar difear, le faisnéis eolaíoch nó theicniúil arna cur i láthair roimh an seisiún sin, nó lena linn, don seasamh atá le glacadh thar ceann an Aontais,

               TAR ÉIS AN CINNEADH SEO A GHLACADH:

            Airteagal 1
            Maidir leis an seasamh atá le glacadh thar ceann an Aontais i gComhairle na gComhaltaí le linn an 111ú seisiún dá cuid ón 29 Meitheamh go dtí an 3 Iúil 2020 nó faoi chuimsiú nós imeachta maidir le glacadh cinntí ag Comhairle na gComhaltaí trí chomhfhreagras a chomhmhalartú a bheidh le tionscnamh roimh an gcéad seisiún rialta eile dá cuid i Samhain 2020, a mhéida bhaineann le holaí olóige agus olaí prabhaite olóige, is éard a bheidh ann tacú le Comhairle na gComhaltaí do ghlacadh na gcinntí lena leasaítear na caighdeáin trádála a bhfuil feidhm acu maidir le holaí olóige agus olaí prabhaite olóige (5).

            Airteagal 2
            I gcás inar dóigh go ndéanfar difear don seasamh dá dtagraítear in Airteagal 1 mar gheall ar fhaisnéis eolaíoch nó theicniúil nua arna cur i láthair roimh an 111ú seisiún de chuid Chomhairle na gComhaltaí, nó lena linn, iarrfaidh an tAontas glacadh na gcinntí ag Comhairle na gComhaltaí a chur ar atráth, cinntí lena leasaítear caighdeáin trádála a bhfuil feidhm acu maidir le holaí olóige agus olaí prabhaite olóige, go dtí go mbunófar seasamh an Aontais ar bhonn na faisnéise nua sin.

            Airteagal 3
            Tiocfaidh an Cinneadh seo i bhfeidhm an lá a ghlacfar é.

            Arna dhéanamh sa Bhruiséil, 26 Meitheamh 2020.

                  Thar ceann na Comhairle

                  An tUachtarán

               A.METELKO-ZGOMBIĆ

            (1)  Cinneadh (AE) 2016/1892 ón Comhairle an 10 Deireadh Fómhair 2016 maidir le síniú, thar ceann an Aontais Eorpaigh, agus cur i bhfeidhm sealadach an Comhaontaithe Idirnáisiúnta maidir le hOla Olóige agus Ológa Boird, 2015 (IO L 293, 28.10.2016, lch. 2).

            (2)  Cinneadh (AE) 2019/848 ón gComhairle an 17 Bealtaine 2019 maidir le tabhairt i gcrích, thar ceann an Aontais Eorpaigh, an Chomhaontaithe Idirnáisiúnta maidir le hOla Olóige agus Ológa Boird, 2015 (IO L 139, 27.5.2019, lch. 1).

            (3)  Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001 agus (CE) Uimh. 1234/2007 ón gComhairle (IO L 347, 20.12.2013, lch. 671).

            (4)  Rialachán (CEE) Uimh. 2568/91 ón gCoimisiún an 11 Iúil 1991 maidir le saintréithe ola olóige agus saintréithe ola d’iarmhar ológ agus na modhanna ábhartha anailíse (IO L 248, 5.9.1991, lch. 1).

            (5)  Féach doiciméad 8457/20 ag http://register.consilium.europa.eu.


title: Cinneadhón gComhairle an 3 Iúil 2020 lena gceaptar comhaltaí an Choiste Eolaíoch agus Theicniúil 2020/C 223 I/01

text:
                  7.7.2020

                  GA

                  Iris Oifigiúil an Aontais Eorpaigh

                  CI 223/1

         CINNEADHÓN gCOMHAIRLE
         an 3 Iúil 2020
         lena gceaptar comhaltaí an Choiste Eolaíoch agus Theicniúil
         (2020/C 223 I/01)
         TÁ COMHAIRLE AN AONTAIS EORPAIGH,
         Ag féachaint don Chonradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 134(2) de,
         Tar éis di dul i gcomhairle leis an gCoimisiún Eorpach,
         De bharr an mhéid seo a leanas:

                     (1)

                     Le Cinneadh an 6 Samhain 2018 (1), cheap an Chomhairle comhaltaí an Choiste Eolaíoch agus Theicniúil (“Coiste”) don tréimhse ón 6 Samhain 2018 go dtí an 6 Samhain 2023.

                     (2)

                     Tar éis do Ríocht Aontaithe na Breataine Móire agus Thuaisceart Éireann tarraingt siar as an Aontas Eorpach agus as an gComhphobal Eorpach do Fhuinneamh Adamhach (“Euratom”), agus i gcomhréir le hAirteagal 50(3) den Chonradh ar an Aontas Eorpach, a bhfuil feidhm aige maidir le Euratom de bhua Airteagal 106a den Chonradh ag bunú an Chomhphobail Eorpaigh do Fhuinneamh Adamhach, agus de bhua Airteagal 7(1) den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (2), tá sainordú an triúir comhaltaí den Choiste arna n-ainmniú ag Ríocht Aontaithe na Breataine Móire agus Thuaisceart Éireann, Frank BRISCOE, Martin MURRAY agus Fiona RAYMENT, tagtha chun bheith folamh. Ba cheart, dá bhrí sin, triúr comhaltaí nua a cheapadh don chuid eile dá dtéarma oifige.

               TAR ÉIS AN CINNEADH SEO A GHLACADH:

            Airteagal 1
            Ceaptar, leis seo, na daoine seo a leanas ina gcomhaltaí den Choiste Eolaíoch agus Teicniúil go dtí an 6 Samhain 2023:

                        —

                        Andris ANSPOKS

                        —

                        Emmanuel SINAGRA

                        —

                        Beata TYBURSKA-PUESCHEL.

            Airteagal 2
            Tiocfaidh an Cinneadh seo i bhfeidhm an dáta a ghlacfar é.

            Arna dhéanamh sa Bhruiséil, 3 Iúil 2020.

                  Thar ceann na Comhairle

                  An tUachtarán

               M. ROTH

            (1)  Cinneadh ón gComhairle an 6 Samhain 2018 lena gceaptar comhaltas an Choiste Eolaíoch agus Theicniúil (IO C 403, 9.11.2018, lch. 2).

            (2)  IO L 29, 31.1.2020, lch. 7.


title: Cinneadh (CBES) 2020/1312 ón gComhairle an 21 Meán Fómhair 2020 lena leasaítear Cinneadh 2013/798/CBES maidir le bearta sriantacha i gcoinne Phoblacht na hAfraice Láir

text:
                  22.9.2020

                  GA

                  Iris Oifigiúil an Aontais Eorpaigh

                  L 308/3

         CINNEADH (CBES) 2020/1312 ÓN GCOMHAIRLE
         an 21 Meán Fómhair 2020
         lena leasaítear Cinneadh 2013/798/CBES maidir le bearta sriantacha i gcoinne Phoblacht na hAfraice Láir
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 23 Nollaig 2013, ghlac an Chomhairle Cinneadh 2013/798/CBES (1), maidir le bearta sriantacha i gcoinne Phoblacht na hAfraice Láir.

                     (2)

                     An 28 Iúil 2020, ghlac Comhairle Slándála na Náisiún Aontaithe Rún 2536 (2020), lena leathnaítear na díolúintí ón trádbhac arm.

                     (3)

                     Tá gá le gníomhaíocht bhreise ón Aontas chun bearta áirithe a chur chun feidhme.

                     (4)

                     Ba cheart, dá bhrí sin, Cinneadh 2013/798/CBES a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            In Airteagal 2(1) de Chinneadh 2013/798/CBES, cuirtear an méid seo a leanas in ionad phointí (g) agus (h):

                        “(g)

                        airm ag a bhfuil calabra 14,5 mm nó níos lú agus armlón agus comhpháirteanna atá saindeartha do na hairm sin, agus feithiclí míleata talún neamharmtha agus feithiclí míleata talún a bhfuil airm feistithe orthu ag a bhfuil calabra 14,5 mm nó níos lú, agus a bpáirteanna spártha, agus gránáidí roicéadtiomána, agus armlón atá saindeartha do na hairm sin, a dhíol, a sholáthar, a aistriú nó a onnmhairiú, agus cúnamh gaolmhar a thabhairt, d’fhórsaí slándála Phoblacht na hAfraice Láir, lena n‐áirítear institiúidí sibhialta forfheidhmithe dlí an stáit, i gcás ina mbeidh na hairm, an t‐armlón, na comhpháirteanna agus na feithiclí sin beartaithe go heisiach lena n‐úsáid i bpróiseas athchóirithe earnáil slándála Phoblacht na hAfraice Láir nó chun tacú leis an bpróiseas sin, faoi mar a cuireadh in iúl roimh ré don Choiste;

                        (h)

                        airm nó trealamh marfach gaolmhar eile nach liostaítear i bpointe (g) d’Airteagal 2(1) a dhíol, a sholáthar, a onnmhairiú, agus cúnamh gaolmhar a thabhairt, d’fhórsaí slándála Phoblacht na hAfraice Láir, lena n‐áirítear institiúidí sibhialta forfheidhmithe dlí an stáit, i gcás ina mbeidh na hairm agus an trealamh sin beartaithe go heisiach lena n‐úsáid i bpróiseas athchóirithe earnáil slándála Phoblacht na hAfraice Láir nó chun tacú leis an bpróiseas sin, faoi mar a d’fhormheas an Coiste roimh ré; nó”.

            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 21 Meán Fómhair 2020.

                  Thar ceann na Comhairle

                  An tUachtarán

               J. BORRELL FONTELLES

            (1)  Cinneadh 2013/798/CBES ón gComhairle an 23 Nollaig 2013 a bhaineann le bearta sriantacha i gcoinne Phoblacht na hAfraice Láir (IO L 352, 24.12.2013, lch. 51).


title: Cinneadh (CBES) 2020/1313 ón gComhairle an 21 Meán Fómhair 2020 lena leasaítear Cinneadh (CBES) 2020/489 lena gceaptar Ionadaí Speisialta an Aontais Eorpaigh don Idirphlé idir Béalgrád agus Pristine agus do shaincheisteanna réigiúnacha eile de chuid na mBalcán Thiar

text:
                  22.9.2020

                  GA

                  Iris Oifigiúil an Aontais Eorpaigh

                  L 308/4

         CINNEADH (CBES) 2020/1313 ÓN gCOMHAIRLE
         an 21 Meán Fómhair 2020
         lena leasaítear Cinneadh (CBES) 2020/489 lena gceaptar Ionadaí Speisialta an Aontais Eorpaigh don Idirphlé idir Béalgrád agus Pristine agus do shaincheisteanna réigiúnacha eile de chuid na mBalcán Thiar
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 33 agus Airteagal 31(2) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 2 Aibreán 2020, ghlac an Chomhairle Cinneadh (CBES) 2020/489 (1), lena gceaptar Miroslav LAJČÁK mar Ionadaí Speisialta an Aontais Eorpaigh don Idirphlé idir Béalgrád agus Pristine agus do shaincheisteanna réigiúnacha eile de chuid na mBalcán Thiar (“ISAE”). Tá sainordú ISAE le dul in éag an 31 Márta 2021.

                     (2)

                     Tar éis an tIdirphlé idir Béalgrád agus Pristine a athsheoladh i mí Iúil 2020, ba cheart foireann bhreise a earcú d'fhoireann ISAE. Ba cheart, dá bhrí sin, an méid tagartha airgeadais a oiriúnú dá réir,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh (CBES) 2020/489 mar a leanas:
            Cuirtear an méid seo a leanas isteach in ionad Airteagal 5(1):

                  “1.   Is é EUR 1 350 000 a bheidh sa mhéid tagartha airgeadais a bheartaítear chun an caiteachas a bhaineann le sainordú ISAE don tréimhse ón 2 Aibreán 2020 go dtí an 31 Márta 2021 a chumhdach.”.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 21 Meán Fómhair 2020.

                  Thar ceann na Comhairle

                  An tUachtarán

               J. BORRELL FONTELLES

            (1)  Cinneadh (CBES) 2020/489 an 2 Aibreán 2020 lena gceaptar Ionadaí Speisialta an Aontais Eorpaigh don Idirphlé idir Béalgrád agus Pristine agus do shaincheisteanna réigiúnacha eile de chuid na mBalcán Thiar (IO L 105, 3.4.2020, lch. 3).


title: Cinneadh ón gComhairle an 21 Meán Fómhair 2020 lena gceaptar comhaltaí agus comhaltaí malartacha den Choiste Comhairleach um Shaorghluaiseacht Oibrithe 2020/C 315 I/02

text:
                  23.9.2020

                  GA

                  Iris Oifigiúil an Aontais Eorpaigh

                  CI 315/5

         CINNEADH ÓN GCOMHAIRLE
         an 21 Meán Fómhair 2020
         lena gceaptar comhaltaí agus comhaltaí malartacha den Choiste Comhairleach um Shaorghluaiseacht Oibrithe
         (2020/C 315 I/02)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 492/2011 ó Pharlaimint na hEorpa agus ón gComhairle an 5 Aibreán 2011 maidir le saorghluaiseacht oibrithe laistigh den Aontas (1), agus go háirithe Airteagail 23 agus 24 de,
         Ag féachaint do liostaí na n‐iarrthóirí a chuir Rialtais na mBallstát faoi bhráid na Comhairle,
         De bharr an mhéid seo a leanas:

                     (1)

                     Leis na Cinntí uaithi an 28 Meán Fómhair 2018 (2), an 15 Deireadh Fómhair 2018 (3), an 19 Samhain 2018 (4), an 18 Feabhra 2019 (5) agus an 14 Bealtaine 2019 (6), cheap an Chomhairle na comhaltaí agus na comhaltaí malartacha den Choiste Comhairleach um Shaorghluaiseacht Oibrithe (an “Coiste”) don tréimhse ón 25 Meán Fómhair 2018 go dtí an 24 Meán Fómhair 2020.

                     (2)

                     Fanfaidh na comhaltaí in oifig go dtí go gcuirfear comhaltaí nua ina n-ionad nó go ndéanfar iad a athcheapadh.

                     (3)

                     Ba cheart comhaltaí agus comhaltaí malartacha den Choiste a cheapadh ar feadh tréimhse 2 bhliain,

               TAR ÉIS AN CINNEADH SEO A GHLACADH:

            Airteagal 1
            Ceaptar, leis seo, na daoine seo a leanas ina gcomhaltaí agus a gcomhaltaí malartacha den Choiste Comhairleach um Shaorghluaiseacht Oibrithe don tréimhse ón 25 Meán Fómhair 2020 go dtí an 24 Meán Fómhair 2022:

                        I.

                        IONADAITHE RIALTAIS

                                    Tír

                                    Comhaltaí

                                    Comhaltaí malartacha

                                    An Bheilg

                                    Frédéric POUPINEL DE VALENCE
                                    Stéphane BALTAZAR LOPES

                                    Tom PARYS

                                    An Bhulgáir

                                    Hristo SIMEONOV
                                    Tatiana GUEORGUIEVA

                                    Atanas KOLCHAKOV

                                    An tSeicia

                                    Anna DUMONT
                                    Petra SILOVSKÁ

                                    Andrea VESELÁ

                                    An Danmhairg

                                    Stig Hansen NØRGAARD
                                    Rikke Mark SEERUP

                                    Louise SØRENSEN

                                    An Ghearmáin

                                    Marie BIELKE
                                    Oliver MAOR

                                    Patricia STOLL

                                    An Eastóin

                                    Annika SEPP
                                    Kadi KANARBIK

                                    Thea TREIER

                                    Éire

                                    Dympna BOYLE

                                    An Ghréig

                                    Georgios NERANTZIS
                                    Maria-Eirini MOUNTAKI

                                    Panagiota STAMATIOU

                                    An Spáinn

                                    Ainara DORREMOCHEA FERNÁNDEZ
                                    Manuel VELÁZQUEZ FERNÁNDEZ

                                    Sancho IÑIGUEZ HERNÁNDEZ

                                    An Fhrainc

                                    Olivia MONTEL

                                    Malika EL MESTIRI

                                    An Chróit

                                    Marija KNEŽEVIĆ KAJARI
                                    Petar STRIŽAK

                                    Davorka BUŠKULIĆ LEMIĆ

                                    An Iodáil

                                    An Chipir

                                    An Laitvia

                                    Ilze ZVĪDRIŅA
                                    Svetlana DJAČKOVA

                                    Linda PAUGA

                                    An Liotuáin

                                    Rasa MALAIŠKIENĖ
                                    Daiva LIUGIENĖ

                                    Agnė PECIUKEVIČIENĖ

                                    Lucsamburg

                                    Jonathan PEREIRA NEVES
                                    Laurent PEUSCH

                                    Lynda JAMES

                                    An Ungáir

                                    Málta

                                    Mario XUEREB
                                    Wayne BROWNRIGG

                                    An Ísiltír

                                    Ghislaine WIDERA
                                    Lydia LOUSBERG

                                    Gaby BLOM-FABER

                                    An Ostair

                                    Heinz KUTROWATZ
                                    Martha ROJAS-PINEDA

                                    Christian LACINA

                                    An Pholainn

                                    Marcin WIATRÓW
                                    Magdalena SWEKLEJ

                                    Agnieszka ZDAK

                                    An Phortaingéil

                                    Helena BENTES

                                    An Rómáin

                                    Auraş MARINESCU
                                    Carmen ŞTEFAN

                                    Bogdan-Tiberius PAŞCA

                                    An tSlóivéin

                                    Nuša MAJHENC
                                    Tanja GAŠPERŠIČ

                                    Mojca GRUDNIK

                                    An tSlóvaic

                                    Andrea VAŇOVIČOVÁ
                                    Martina JANÍKOVÁ

                                    Silvia GATCIOVÁ

                                    An Fhionlainn

                                    Olli SORAINEN
                                    Elina JOHANSSON

                                    Jarmo TIUKKANEN

                                    An tSualainn

                                    Johanna INGSCHÖLD
                                    Jens ÖLANDER

                                    Ilja TYKESSON

                        II.

                        IONADAITHE CEARDCHUMAINN

                                    Tír

                                    Comhaltaí

                                    Comhaltaí malartacha

                                    An Bheilg

                                    Joeri HENS
                                    Nathalie DIESBECQ

                                    An Bhulgáir

                                    Atanaska TODOROVA
                                    Aleksandar ZAGOROV

                                    Tzvetomila SABCHEVA

                                    An tSeicia

                                    Vít SAMEK

                                    Jan ČERMÁK

                                    An Danmhairg

                                    Lotte Dickow SCHMIDT
                                    Mads BUSCK

                                    Käthe Munk RYOM

                                    An Ghearmáin

                                    Livia HENTSCHEL
                                    Isabella SCHUPP

                                    Fritz HEIL

                                    An Eastóin

                                    Aija MAASIKAS

                                    Éire

                                    Gerry LIGHT
                                    Ethel BUCKLEY

                                    David JOYCE

                                    An Ghréig

                                    Efthymios KATSIKAS
                                    Athanasios VASILOPOULOS

                                    Themistoklis GRIGORIADIS

                                    An Spáinn

                                    Ana VIÑAS
                                    José Antonio MORENO DÍAZ

                                    Ana María CORRAL JUAN

                                    An Fhrainc

                                    Maryline POULAIN
                                    Romain LASSERRE

                                    Christophe DAGUE

                                    An Chróit

                                    Ana KRANJAC JULARIĆ
                                    Sunčica BRNARDIĆ

                                    David Jakov BABIĆ

                                    An Iodáil

                                    An Chipir

                                    An Laitvia

                                    Nataļja PREISA
                                    Kaspars RĀCENĀJS

                                    Linda ROMELE

                                    An Liotuáin

                                    Janina MATUIZIENĖ
                                    Ričardas GARUOLIS

                                    Eglė ŽUKAUSKAITĖ

                                    Lucsamburg

                                    Carlos PEREIRA
                                    Christophe KNEBELER

                                    Vanessa CORREIA

                                    An Ungáir

                                    Málta

                                    Chris ATTARD
                                    Kenny MUSCAT

                                    An Ísiltír

                                    Imke van GARDINGEN
                                    L. van KELLE

                                    C.C.J. MULLER

                                    An Ostair

                                    Johannes PEYRL
                                    Michael TRINKO

                                    Sarah BRUCKNER

                                    An Pholainn

                                    Adam ROGALEWSKI
                                    Maciej ZAKROCKI

                                    Katarzyna BARTKIEWICZ

                                    An Phortaingéil

                                    José Manuel DA LUZ CORDEIRO
                                    Fernando José MACHADO GOMES

                                    Carlos Manuel DOS ANJOS ALVES

                                    An Rómáin

                                    Corneliu CONSTANTINOAIA
                                    Liviu APOSTOIU

                                    Adrian MARIN

                                    An tSlóivéin

                                    Marko TANASIĆ
                                    Gregor NOVAK

                                    An tSlóvaic

                                    Andrej BUCH
                                    Mária SVOREŇOVÁ

                                    Jana BERINCOVÁ

                                    An Fhionlainn

                                    Eve KYNTÄJÄ
                                    Miika SAHAMIES

                                    Taina VALLANDER

                                    An tSualainn

                                    Sofia RÅSMAR
                                    Tove NANDORF

                                    Helena LARSSON

                        III.

                        IONADAITHE EAGRAÍOCHTAÍ FOSTÓIRÍ

                                    Tír

                                    Comhaltaí

                                    Comhaltaí malartacha

                                    An Bheilg

                                    Annick HELLEBUYCK
                                    Hilde THYS

                                    Sandra COENEGRACHTS

                                    An Bhulgáir

                                    Ivan ZAHARIEV
                                    Jasmina SARAIVANOVA

                                    Martin STOYANOV

                                    An tSeicia

                                    Vladimíra DRBALOVÁ
                                    Luděk MAZUCH

                                    Jitka HLAVÁČKOVÁ

                                    An Danmhairg

                                    Helene TANDERUP
                                    Trine Birgitte HOUGAARD

                                    Jørgen BANG-PETERSEN

                                    An Ghearmáin

                                    Carmen Eugenia BÂRSAN
                                    Nicolas KELLER

                                    Michael STIEFEL

                                    An Eastóin

                                    Mare HIIESALU
                                    Victoria METS

                                    Piia ZIMMERMANN

                                    Éire

                                    Kara McGANN
                                    Nichola HARKIN

                                    Meadhbh COSTELLO

                                    An Ghréig

                                    An Spáinn

                                    Miriam PINTO LOMENA
                                    Patricia CIREZ MIQUELEIZ

                                    Luis MÉNDEZ LÓPEZ

                                    An Fhrainc

                                    Anne VAUCHEZ
                                    Joseph LECHNER

                                    Isabelle MAÎTRE

                                    An Chróit

                                    Vedrana GADO
                                    Iva NAPPHOLZ

                                    Milica JOVANOVIĆ

                                    An Iodáil

                                    An Chipir

                                    An Laitvia

                                    Ilona KIUKUCĀNE
                                    Inese STEPIŅA

                                    Jānis PUMPIŅŠ

                                    An Liotuáin

                                    Evelina JASAITĖ
                                    Ieva MARCINKEVIČIŪTE

                                    Aušra KERZIENĖ

                                    Lucsamburg

                                    Philippe HECK
                                    François ENGELS

                                    Cristelle BRETNACHER‐CERVELLATI

                                    An Ungáir

                                    Málta

                                    Joe FARRUGIA

                                    An Ísiltír

                                    Rob SLAGMOLEN
                                    A.P.M.G. SCHOENMAECKERS

                                    S. FOK

                                    An Ostair

                                    Margit KREUZHUBER
                                    Julia KLEIN

                                    Claudia GOLSER

                                    An Pholainn

                                    Jakub BIŃKOWSKI
                                    Robert LISICKI

                                    Dawid SEIFERT

                                    An Phortaingéil

                                    Cristina NAGY MORAIS
                                    Nuno BERNARDO

                                    Afonso Manuel ALVES E PINHO DE CARVALHO

                                    An Rómáin

                                    Cristina PASAT
                                    Lorena SANDU

                                    Amelia POPESCU

                                    An tSlóivéin

                                    Urška SOJČ
                                    Danijel LAMPERGER

                                    Barbara KRIVIC

                                    An tSlóvaic

                                    Branislav JANČUŠKA
                                    Mário LELOVSKÝ

                                    Zuzana KOHÚTOVÁ

                                    An Fhionlainn

                                    Mikko RÄSÄNEN
                                    Mikko VIELTOJÄRVI

                                    Karoliina RASI

                                    An tSualainn

                                    Patrik KARLSSON
                                    Tor HATLEVOLL

                                    Robert CLOAREC

            Airteagal 2
            Ceapfaidh an Chomhairle na comhaltaí nár ainmníodh fós ar dháta níos déanaí.

            Airteagal 3
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh/déanamh sa Bhruiséil, 21 Meán Fómhair 2020.

                  Thar ceann na Comhairle

                  An tUachtarán

               J. KLOECKNER

            (1)  IO L 141, 27.5.2011, lch. 1.

            (2)  Cinneadh ón gComhairle an 28 Meán Fómhair 2018 lena gceaptar comhaltaí agus comhaltaí malartacha den Choiste Comhairleach um Shaorghluaiseacht Oibrithe (IO C 366, 10.10.2018, lch. 3).

            (3)  Cinneadh ón gComhairle an 15 Deireadh Fómhair 2018 lena gceaptar comhaltaí agus comhaltaí malartacha den Choiste Comhairleach um Shaorghluaiseacht Oibrithe don Phortaingéil (IO C 376, 18.10.2018, lch. 9).

            (4)  Cinneadh ón gComhairle an 19 Samhain 2018 lena gceaptar comhaltaí agus comhaltaí malartacha den Choiste Comhairleach um Shaorghluaiseacht Oibrithe don Iodáil (IO C 421, 21.11.2018, lch. 7).

            (5)  Cinneadh ón gComhairle an 18 Feabhra 2019 lena gceaptar comhaltaí agus comhaltaí malartacha den Choiste Comhairleach um Shaorghluaiseacht Oibrithe don Ghréig (IO C 67, 20.2.2019, lch. 2).

            (6)  Cinneadh ón gComhairle an 14 Bealtaine 2019 lena gceaptar comhaltaí agus comhaltaí malartacha den Choiste Comhairleach um Shaorghluaiseacht Oibrithe don Ungáir (IO C 169, 17.5.2019, lch. 2).


title: Cinneadh (AE) 2020/1324 ón gComhairle an 21 Meán Fómhair 2020 maidir leis an seasamh atá le glacadh thar ceann an Aontais Eorpaigh sa Chomhairle Idirnáisiúnta Grán i leith aontachas na Ríochta Aontaithe leis an gCoinbhinsiún Trádála Gráin, 1995

text:
                  25.9.2020

                  GA

                  Iris Oifigiúil an Aontais Eorpaigh

                  L 311/6

         CINNEADH (AE) 2020/1324 ÓN gCOMHAIRLE
         an 21 Meán Fómhair 2020
         maidir leis an seasamh atá le glacadh thar ceann an Aontais Eorpaigh sa Chomhairle Idirnáisiúnta Grán i leith aontachas na Ríochta Aontaithe leis an gCoinbhinsiún Trádála Gráin, 1995
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4), i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     Rinne an tAontas an Coinbhinsiún Trádála Gráin, 1995 (“an Coinbhinsiún”) a thabhairt i gcrích trí bhíthin Chinneadh 96/88/CE ón gComhairle (1) agus tháinig sé i bhfeidhm an 1 Iúil 1995. Tugadh an Coinbhinsiún i gcrích le haghaidh tréimhse 3 bliana.

                     (2)

                     De bhun Airteagal 33 den Choinbhinsiún, is féidir leis an gComhairle Idirnáisiúnta Grán síneadh a chur leis an gCoinbhinsiún le haghaidh tréimhsí comhleanúnacha nach rachaidh thar 2 bhliain gach uair. Ó tugadh an Coinbhinsiún i gcrích, cuireadh síneadh leis go tráthrialta ar feadh tréimhsí breise 2 bhliain. Cuireadh síneadh leis an gCoinbhinsiún go deireanach le cinneadh ón gComhairle Idirnáisiúnta Grán an 10 Meitheamh 2019 (2) agus beidh sé i bhfeidhm go dtí an 30 Meitheamh 2021.

                     (3)

                     De bhun Airteagal 27(2) den Choinbhinsiún, i dtaca leis an gCoinbhinsiún, is féidir le Rialtas na Stát uile cur isteach ar aontachas ar na coinníollacha sin, faoi mar is iomchuí leis an gComhairle Idirnáisiúnta Grán.

                     (4)

                     An 9 Aibreán 2020, rinne an Ríocht Aontaithe iarratas foirmiúil ar aontachas leis an gCoinbhinsiún amhail ón 1 Eanáir 2021.

                     (5)

                     Táirgeoir mór grán, eorna agus cruithneacht go háirithe, is ea an Ríocht Aontaithe. Má dhéantar iarratas na Ríochta Aontaithe ar aontachas leis an gCoinbhinsiún a fhormheas, agus má bhíonn sí rannpháirteach sa Chomhairle Idirnáisiúnta Grán dá thoradh sin, beidh an Ríocht Aontaithe ina ball is allmhairí i gcomhréir le hAirteagal 12 den Choinbhinsiún. Ós ball is onnmhairí é an tAontas, ní bheidh tionchar ag aontachas na Ríochta Aontaithe ar líon na vótaí a leithdháilfear ar an Aontas chun críocha vótála faoi Airteagal 12 den Choinbhinsiún. Amhail ón mbliain airgeadais 2021/2022, áfach, de bharr aontachas na Ríochta Aontaithe laghdófar ar líon na vótaí a leithdháilfear ar an Aontas faoi Airteagal 11 den Choinbhinsiún, airteagal a úsáidtear chun ranníocaíochtaí airgeadais na mball a chinneadh.

                     (6)

                     Is iomchuí an seasamh atá le glacadh thar ceann an Aontais sa Chomhairle Idirnáisiúnta Grán a leagan síos agus aontachas na Ríochta Aontaithe leis an gCoinbhinsiún a fhormheas, ar choinníoll nach dtiocfaidh an t‐aontachas i bhfeidhm ná nach gcuirfear an Coinbhinsiún i bhfeidhm go sealadach i leith na Ríochta Aontaithe roimh dheireadh na hidirthréimhse dá dtagraítear in Airteagal 126 den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (3),

               TAR ÉIS AN CINNEADH SEO A GHLACADH:

            Airteagal 1
            Is é an seasamh atá le glacadh thar ceann an Aontais sa Chomhairle Idirnáisiúnta Grán, aontachas na Ríochta Aontaithe leis an gCoinbhinsiún Trádála Gráin, 1995 a fhormheas, ar choinníoll nach dtiocfaidh an t‐aontachas i bhfeidhm ná nach gcuirfear an Coinbhinsiún i bhfeidhm go sealadach i leith na Ríochta Aontaithe roimh dheireadh na hidirthréimhse dá dtagraítear in Airteagal 126 den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 21 Meán Fómhair 2020.

                  Thar ceann na Comhairle

                  An tUachtarán

               J. KLOECKNER

            (1)  Cinneadh 96/88/CE ón gComhairle an 19 Nollaig 1995 lenar fhormheas an Comhphobal Eorpach an Coinbhinsiún Trádála Gráin agus an Coinbhinsiún um Chúnamh Bia, lenar bunaíodh an Comhaontú Idirnáisiúnta Grán 1995 (IO L 21, 27.1.1996, lch. 47).

            (2)  Cinneadh (AE) 2019/813 ón gComhairle an 17 Bealtaine 2019 maidir leis an seasamh atá le glacadh thar ceann an Aontais Eorpaigh sa Chomhairle Idirnáisiúnta Grán i dtaobh síneadh a thabhairt don Choinbhinsiún Trádála Gráin, 1995 (IO L 133, 21.5.2019, lch. 19).

            (3)  IO L 29, 31.1.2020, lch. 7.


title: Cinneadh (AE) 2020/1325 ón gComhairle an 21 Meán Fómhair 2020 maidir leis an seasamh atá le glacadh thar ceann an Aontais Eorpaigh faoi chuimsiú an Choinbhinsiúin maidir le comhoibriú iltaobhach sa todhchaí in iascaigh an Atlantaigh thoir thuaidh a mhéid a bhaineann leis an iarratas ar aontachas leis an gCoinbhinsiún sin arna dhéanamh ag an Ríocht Aontaithe agus lena n-aisghairtear Cinneadh (AE) 2019/510

text:
                  25.9.2020

                  GA

                  Iris Oifigiúil an Aontais Eorpaigh

                  L 311/8

         CINNEADH (AE) 2020/1325 ÓN gCOMHAIRLE
         an 21 Meán Fómhair 2020
         maidir leis an seasamh atá le glacadh thar ceann an Aontais Eorpaigh faoi chuimsiú an Choinbhinsiúin maidir le comhoibriú iltaobhach sa todhchaí in iascaigh an Atlantaigh thoir thuaidh a mhéid a bhaineann leis an iarratas ar aontachas leis an gCoinbhinsiún sin arna dhéanamh ag an Ríocht Aontaithe agus lena n-aisghairtear Cinneadh (AE) 2019/510
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43, i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     Le Cinneadh 81/608/CEE ón gComhairle (1), formheasadh an Coinbhinsiún maidir le comhoibriú iltaobhach sa todhchaí in iascaigh an Atlantaigh thoir thuaidh (2) (“Coinbhinsiún NEAFC”), agus tháinig sé i bhfeidhm an 17 Márta 1982.

                     (2)

                     Tá feidhm ag Coinbhinsiún NEAFC faoi láthair maidir leis an Ríocht Aontaithe mar thoradh ar an Aontas a bheith ina Pháirtí Conarthach leis an gCoinbhinsiún sin, a fhad is a chuirtear aontachas Bhallstáit an Aontais sa Choinbhinsiún sin as an áireamh le hAirteagal 20(4) de Choinbhinsiún NEAFC.

                     (3)

                     De bhun Airteagal 20(4) de Choinbhinsiún NEAFC, is féidir le haon Stát aontú do Choinbhinsiún NEAFC ar choinníoll go dtugann trí cheathrú de Pháirtithe Conarthacha uile leis an gCoinbhinsiún formheas d’iarratas an Stáit sin ar aontachas laistigh de 90 lá ón dáta a thugann an Taiscí fógra go bhfuil an t‐iarratas faighte aige.

                     (4)

                     An 8 Eanáir 2019, chuir an Ríocht Aontaithe iarratas isteach chun aontú do Choinbhinsiún NEAFC mar Pháirtí Conarthach. Ar an dáta céanna, chuir an Taiscí an Coimisiún ar an eolas maidir leis sin.

                     (5)

                     An 25 Márta 2019, ghlac an Chomhairle Cinneadh (AE) 2019/510 (3) maidir leis an seasamh atá le glacadh thar ceann an Aontais faoi chuimsiú Choinbhinsiún NEAFC i dtaca leis an iarratas ar aontachas leis an gCoinbhinsiún sin arna dhéanamh ag an Ríocht Aontaithe. Bhí an cinneadh sin fabhrach i leith aontachas na Ríochta Aontaithe le Coinbhinsiún NEAFC agus glacadh é chun tuar a dhéanamh ar an gcás ina bhfágfadh an Ríocht Aontaithe an tAontas gan comhaontú um tharraingt siar. Dá bhrí sin, níor údaraíodh don Choimisiún le Cinneadh (AE) 2019/510 ach fógra a thabhairt faoi sheasamh an Aontais i gcás nár tugadh i gcrích aon chomhaontú um tharraingt siar.

                     (6)

                     Níor tugadh an formheas atá ag teastáil don iarratas ar aontachas ón Ríocht Aontaithe toisc nár baineadh amach an córam de thrí cheathrú de na Páirtithe Conarthacha le Coinbhinsiún NEAFC atá ag teastáil chun an Taiscí a chur ar an eolas maidir lena bhformheas ar an iarratas.

                     (7)

                     De bhun Airteagal 129(4) den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (4) (“an Comhaontú um Tharraingt Siar”), le linn na hidirthréimhse, féadfaidh an Ríocht Aontaithe comhaontuithe idirnáisiúnta, arna ndéanamh ina cáil féin i réimsí ina bhfuil inniúlacht eisiach ag an Aontas, a chaibidil, a shíniú agus a dhaingniú, ar choinníoll nach dtiocfaidh na comhaontuithe sin i bhfeidhm ná nach mbeidh feidhm acu le linn na hidirthréimhse, mura n‐údaróidh an tAontas amhlaidh. Leagtar amach le Cinneadh (AE) 2020/135 ón gComhairle (5) na coinníollacha agus an nós imeachta chun na húdaruithe sin a dheonú.

                     (8)

                     Trí bhíthin na litreach uaithi an 3 Aibreán 2020, thug an Ríocht Aontaithe fógra don Choimisiún Eorpach faoina rún a toiliú a thabhairt a bheith faoi cheangal ina cáil féin ag Coinbhinsiún NEAFC le linn na hidirthréimhse. An 6 Iúil 2020, chuir an Ríocht Aontaithe iarratas nua isteach ar aontachas don Choinbhinsiún, lena bhféachtar aontachaas a mbeadh feidhm aige le linn na hidirtréimhse ar bhealach atá comhsheasmhach leis an gComhaontú um Tharraingt Siar.

                     (9)

                     Le Cinneadh Cur Chun Feidhme (AE) 2020/1305 ón gComhairle (6), údaraítear an Ríocht Aontaithe a toiliú a thabhairt a bheith faoi cheangal ina cáil féin ag Coinbhinsiún NEAFC mar gur comhlíonadh na coinníollacha a leagtar amach in Airteagal 3(1) de Chinneadh (AE) 2020/135 ón gComhairle.

                     (10)

                     De bhun Airteagail 56, 63 agus 116 de Choinbhinsiún na Náisiún Aontaithe maidir le Dlí na Farraige (7) (UNCLOS), tá leasanna iascaireachta dlisteanacha ag an Ríocht Aontaithe laistigh de Limistéar Choinbhinsiún dá bhforáiltear i gCoinbhinsiún NEAFC (mórmhuir) agus mar Stát cósta a mhéid a thagann na huiscí faoi limistéar eacnamaíoch eisiach na Ríochta Aontaithe laistigh den Limistéar Coinbhinsiúin sin.

                     (11)

                     Chun iascach neamh-inbhuanaithe a chosc, is chun leas an Aontais é go n-oibreoidh an Ríocht Aontaithe i gcomhar chun stoc éisc leasa choitinn i gcomhréir iomlán le forálacha UNCLOS agus le Comhaontú na Náisiún Aontaithe maidir le Forálacha Choinbhinsiún na Náisiún Aontaithe maidir le Dlí na Farraige an 10 Nollaig 1982 i ndáil le caomhnú agus le bainistiú stoc éisc traslimistéir agus stoc éisc mór-imirceach (8) (UNFSA), agus le haon chomhaontú idirnáisiúnta eile nó riail den dlí idirnáisiúnta.

                     (12)

                     Mar a fhoráiltear in Airteagal 63(2) UNCLOS agus in Airteagal 8 UNFSA, i gcás ina mbíonn an stoc céanna den speiceas gaolmhar nó na stoic chéanna den speiceas gaolmhar ann laistigh den limistéar eisiach eacnamaíoch, lasmuigh den limistéar agus cóngarach dó, ní mór don Stát cósta agus do na Stáit atá ag iascaireacht le haghaidh na stoc sin sa limistéar máguaird dul i gcomhar le chéile d’fhonn aontú ar na bearta is gá chun na stoic sin a chaomhnú sa limistéar máguaird. Is féidir an comhar sin a bhunú faoi chuimsiú na n‐eagraíochtaí réigiúnacha bainistithe iascaigh. Le haontachas na Ríochta Aontaithe le Coinbhinsiún NEAFC, cuirfear ar a cumas don Ríocht Aontaithe dul i gcomhar maidir leis na bearta bainistithe iascaigh is gá, d’fhonn a áirithiú go ndéanfar na gníomhaíochtaí iascaireachta ar bhealach a mbeidh saothrú inbhuanaithe an stoic nó na stoc lena mbaineann mar thoradh air.

                     (13)

                     Leis an aontachas curtha i gcrích sula dtéann an idirthréimhse in éag go fóill, chuirfí ar a cumas don Ríocht Aontaithe feidhm iomlán a thabhairt do na hoibleagáidí a eascraíonn ó UNCLOS i leith na mbeart caomhnaithe agus bainistithe a thiocfaidh i bhfeidhm ón uair a bheidh deireadh leis an idirthréimhse agus nach mbeidh feidhm ag dlí an Aontais ina leith a thuilleadh. Dá bhrí sin, is chun leas an Aontais é an t‐iarratas ar aontachas le Coinbhinsiún NEAFC arna dhéanamh ag an Ríocht Aontaithe a fhormheas faoi dhul in éag na tréimhse fógra dá dtagraítear in Airteagal 20(4) de Choinbhinsiún NEAFC.

                     (14)

                     Ar mhaithe le soiléireacht agus deimhneacht dhlíthiúil, ba cheart Cinneadh (AE) 2019/510 a aisghairm,

               TAR ÉIS AN CINNEADH SEO A GHLACADH:

            Airteagal 1

               1.   Is é an seasamh atá le glacadh thar ceann an Aontais i gcreat an Choinbhinsiúin maidir le Comhoibriú Iltaobhach sa Todhchaí in Iascaigh an Atlantaigh Thoir Thuaidh (“Coinbhinsiún NEAFC”) formheas a thabhairt d’iarratas na Ríochta Aontaithe ar aontachas le Coinbhinsiún NEAFC.

               2.   Údarófar don Choimisiún fógra a thabhairt do Thaiscí Choinbhinsiún NEAFC maidir le seasamh an Aontais faoi dhul in éag na tréimhse fógra dá dtagraítear in Airteagal 20(4) de Choinbhinsiún NEAFC.

            Airteagal 2
            Aisghairtear Cinneadh (AE) 2019/510.

            Airteagal 3
            Tiocfaidh an Cinneadh seo i bhfeidhm ar lá a ghlactha.

            Arna dhéanamh sa Bhruiséil, 21 Meán Fómhair 2020.

                  Thar ceann na Comhairle

                  An tUachtarán

               J. KLOECKNER

            (1)  IO L 227, 12.8.1981, lch. 22.

            (2)  Cinneadh 81/608/CEE ón gComhairle an 13 Iúil 1981 maidir leis an gCoinbhinsiún maidir le comhoibriú iltaobhach sa todhchaí in iascaigh an Atlantaigh thoir thuaidh a thabhairt i gcrích (IO L 227, 12.8.1981, lch. 21).

            (3)  Cinneadh (AE) 2019/510 ón gComhairle an 25 Márta 2019 maidir leis an seasamh atá le glacadh thar ceann an Aontais Eorpaigh faoi chuimsiú an Choinbhinsiúin maidir le comhoibriú iltaobhach sa todhchaí in iascaigh an Atlantaigh thoir thuaidh i dtaca leis an iarratas ar aontachas leis an gCoinbhinsiún sin arna dhéanamh ag an Ríocht Aontaithe (IO L 85, 27.3.2019, lch. 22).

            (4)  IO L 29, 31.1.2020, lch. 7.

            (5)  Cinneadh (AE) 2020/135 ón gComhairle an 30 Eanáir 2020 maidir le tabhairt i gcrích an Chomhaontaithe maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (IO L 29, 31.1.2020, lch. 1).

            (6)  Cinneadh Cur Chun Feidhme (AE) 2020/1305 an 18 Meán Fómhair 2020 ón gComhairle maidir le húdarú na Ríochta Aontaithe a toiliú a thabhairt a bheith faoi cheangal ina cáil féin ag comhaontuithe idirnáisiúnta áirithe atá ag teacht i bhfeidhm nó atá le cur i bhfeidhm le linn na hidirthréimhse i réimse chomhbheartas iascaigh an Aontais (IO L 305, 21.9.2020, lch. 27).

            (7)  IO L 179, 23.6.1998, lch. 3.

            (8)  IO L 189, 3.7.1998, lch. 16.